Document ID: 32014R0518

A BIZOTTSÁG 518/2014/EU FELHATALMAZÁSON ALAPULÓ RENDELETE
(2014. március 5.)
az 1059/2010/EU, az 1060/2010/EU, az 1061/2010/EU, az 1062/2010/EU, a 626/2011/EU, a 392/2012/EU, a 874/2012/EU, a 665/2013/EU, a 811/2013/EU és a 812/2013/EU felhatalmazáson alapuló bizottsági rendeletnek az energiával kapcsolatos termékek internetes címkézése tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről szóló, 2010. május 19-i 2010/30/EU európai parlamenti és tanácsi irányelvre (1) és különösen annak 7. és 10. cikkére,
mivel:
(1)
A 2010/30/EU irányelv értelmében a Bizottság felhatalmazáson alapuló jogi aktusokat köteles elfogadni az energiával kapcsolatos termékek címkézéséről, és ezekben olyan intézkedéseket meghatározni, amelyek biztosítják, hogy a potenciális végfelhasználók távértékesítés (csomagküldő szolgálat igénybevétele, katalógus alapján történő értékesítés, telemarketing, internetes értékesítés stb.) esetén is hozzájussanak a termék címkéjén és termékismertető adatlapján található információkhoz.
(2)
A jelenleg hatályos rendelkezések szerint távértékesítés esetén a címkéken szereplő információkat egy meghatározott sorrendben kell rendelkezésre bocsátani. Magát a címkét vagy a termékismertető adatlapot ugyanakkor nem kell megjeleníteni. Ezért távértékesítés esetén a végfelhasználók nem képesek vásárlási döntéseiket kellően tájékozott módon meghozni, mert a címkén szereplő színskála nem nyújt számukra iránymutatást, nem kapnak tájékoztatást arról, hogy az adott termékcsoport esetében melyik a legkedvezőbb energiahatékonysági osztály, és a termékismertető adatlapokon található kiegészítő információkhoz sem jutnak hozzá.
(3)
Az energiával kapcsolatos termékek értékesítésében egyre jelentősebb az internetes távértékesítés részesedése. Az internetes értékesítéskor ma már lehetőség van a címke és a termékismertető adatlap különösebb többletköltségek nélküli megjelenítésére. Ezért helyénvaló, hogy az interneten árusító kereskedők internetes oldalaikon megjelenítsék a címkét és a termékismertető adatlapot.
(4)
Ahhoz, hogy a címke és a termékismertető adatlap megjeleníthető legyen az interneten, helyénvaló, hogy a szállítók energiával kapcsolatos termékeik minden egyes modelljéhez átadják a kereskedőknek a címke és a termékismertető adatlap elektronikus változatát, például oly módon, hogy letölthető formában elhelyezik azt az interneten.
(5)
Annak érdekében, hogy e rendelet követelményeit a rendes üzletmenet keretében teljesíteni lehessen, a szállítókat csak az új modellek és a meglévő modellek továbbfejlesztett változatai, gyakorlatilag tehát az új modellazonosítóval ellátott modellek esetében kell arra kötelezni, hogy a címkét és a termékismertető adatlapot elektronikus úton hozzáférhetővé tegyék. A meglévő modellek esetében a címke és a termékismertető adatlap elektronikus úton történő hozzáférhetővé tétele csak önkéntes alapon várható el.
(6)
Mivel a címkének és a termékismertető adatlapnak esetenként nagy a helyigénye a képernyőn, lehetővé kell tenni, hogy megjelenítésük beágyazott megjelenítés formájában történjék.
(7)
Az 1059/2010/EU (2), az 1060/2010/EU (3), az 1061/2010/EU (4), az 1062/2010/EU (5), a 626/2011/EU (6), a 392/2012/EU (7), a 874/2012/EU (8), a 665/2013/EU (9), a 811/2013/EU (10), valamint a 812/2013/EU felhatalmazáson alapuló bizottsági rendeletet (11) a fentieknek megfelelően módosítani kell,
ELFOGADTA EZT A RENDELETET:
1. cikk
Az 1059/2010/EU rendelet módosítása
Az 1059/2010/EU rendelet a következőképpen módosul:
1.
A 3. cikk a következőképpen módosul:
a)
a cikk a következő f) ponttal egészül ki:
„f)
a kereskedők a háztartási mosogatógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az I. mellékletben meghatározott formai és tartalmi követelményeket kielégítő elektronikus címkét. Ilyen címkék a háztartási mosogatógépek más modelljei esetében is hozzáférhetővé tehetők a kereskedők számára;”
b)
a cikk a következő g) ponttal egészül ki:
„g)
a kereskedők a háztartási mosogatógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a II. mellékletben meghatározott követelményeket kielégítő elektronikus termékismertető adatlapot. Ilyen adatlapok a háztartási mosogatógépek más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon háztartási mosogatógépek forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a IV. mellékletnek megfelelően rendelkezésre bocsátott információkkal történjék. A VIII. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet I. mellékletének megfelelően egy új, VIII. melléklettel egészül ki.
2. cikk
Az 1060/2010/EU rendelet módosítása
Az 1060/2010/EU rendelet a következőképpen módosul:
1.
A 3. cikk a következőképpen módosul:
a)
a cikk a következő f) ponttal egészül ki:
„f)
a kereskedők a háztartási hűtőkészülékek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a II. mellékletben meghatározott formai és tartalmi követelményeket kielégítő elektronikus címkét. Ilyen címkék a háztartási hűtőkészülékek más modelljei esetében is hozzáférhetővé tehetők a kereskedők számára;”
b)
a cikk a következő g) ponttal egészül ki:
„g)
a kereskedők a háztartási hűtőkészülékek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a III. mellékletben meghatározott követelményeket kielégítő elektronikus termékismertető adatlapot. Ilyen adatlapok a háztartási hűtőkészülékek más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon háztartási hűtőkészülékek forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által az V. mellékletnek megfelelően rendelkezésre bocsátott információkkal történjék. A X. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet II. mellékletének megfelelően egy új, X. melléklettel egészül ki.
3. cikk
Az 1061/2010/EU rendelet módosítása
Az 1061/2010/EU rendelet a következőképpen módosul:
1.
A 3. cikk a következőképpen módosul:
a)
a cikk a következő f) ponttal egészül ki:
„f)
a kereskedők a háztartási mosógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az I. mellékletben meghatározott formai és tartalmi követelményeket kielégítő elektronikus címkét. Ilyen címkék a háztartási mosógépek más modelljei esetében is hozzáférhetővé tehetők a kereskedők számára;”
b)
a cikk a következő g) ponttal egészül ki:
„g)
a kereskedők a háztartási mosógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a II. mellékletben meghatározott követelményeket kielégítő elektronikus termékismertető adatlapot. Ilyen adatlapok a háztartási mosógépek más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon háztartási mosógépek forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a IV. mellékletnek megfelelően rendelkezésre bocsátott információkkal történjék. A VIII. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet III. mellékletének megfelelően egy új, VIII. melléklettel egészül ki.
4. cikk
Az 1062/2010/EU rendelet módosítása
Az 1062/2010/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés a következő f) ponttal egészül ki:
„f)
a kereskedők a televíziókészülékek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az V. mellékletben meghatározott formai és tartalmi követelményeket kielégítő elektronikus címkét. Ilyen címkék a televíziókészülékek más modelljei esetében is hozzáférhetővé tehetők a kereskedők számára;”
b)
az (1) bekezdés a következő g) ponttal egészül ki:
„g)
a kereskedők a televíziókészülékek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a III. mellékletben meghatározott követelményeket kielégítő elektronikus termékismertető adatlapot. Ilyen adatlapok a televíziókészülékek más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon televíziókészülékek forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. mellékletnek megfelelően rendelkezésre bocsátott információkkal történjék. A IX. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk (1) bekezdése f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet IV. mellékletének megfelelően egy új, IX. melléklettel egészül ki.
5. cikk
A 626/2011/EU rendelet módosítása
A 626/2011/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés a következő h) ponttal egészül ki:
„h)
A légkondicionáló berendezések minden egyes, a II. mellékletben meghatározott energiahatékonysági osztályozást követő, 2015. január 1. után új modellazonosítóval forgalomba hozott modelljére vonatkozóan a kereskedők rendelkezésére kell bocsátani egy, a III. mellékletben meghatározott formai és tartalmi követelményeket kielégítő elektronikus címkét. Ilyen címkék a légkondicionáló berendezések más modelljei esetében is hozzáférhetővé tehetők a kereskedők számára;”
b)
az (1) bekezdés a következő i) ponttal egészül ki:
„i)
A légkondicionáló berendezések minden egyes, 2015. január 1. után új modellazonosítóval forgalomba hozott modelljére vonatkozóan a kereskedők rendelkezésére kell bocsátani egy, a IV. mellékletben meghatározott követelményeket kielégítő elektronikus termékismertető adatlapot. Ilyen adatlapok a légkondicionáló berendezések más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon légkondicionáló berendezések forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által az V. és a VI. mellékletnek megfelelően rendelkezésre bocsátott információkkal történjék. A IX. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk (1) bekezdése h), illetve i) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet V. mellékletének megfelelően egy új, IX. melléklettel egészül ki.
6. cikk
A 392/2012/EU rendelet módosítása
A 392/2012/EU rendelet a következőképpen módosul:
1.
A 3. cikk a következőképpen módosul:
a)
a cikk a következő f) ponttal egészül ki:
„f)
a kereskedők a háztartási szárítógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az I. mellékletben meghatározott formai és tartalmi követelményeket kielégítő elektronikus címkét. Ilyen címkék a háztartási szárítógépek más modelljei esetében is hozzáférhetővé tehetők a kereskedők számára;”
b)
a cikk a következő g) ponttal egészül ki:
„g)
a kereskedők a háztartási szárítógépek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a II. mellékletben meghatározott követelményeket kielégítő elektronikus termékismertető adatlapot. Ilyen adatlapok a háztartási szárítógépek más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon háztartási szárítógépek forgalmazása, amelyeket a 2010/30/EU irányelv 7. cikkében foglaltak szerint a végfelhasználóknak nincs alkalmuk kiállítva megtekinteni, a szállítók által e rendelet IV. mellékletének megfelelően rendelkezésre bocsátott információkkal történjék. A VIII. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet VI. mellékletének megfelelően egy új, VIII. melléklettel egészül ki.
7. cikk
A 874/2012/EU rendelet módosítása
A 874/2012/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés a következő f) ponttal egészül ki:
„f)
a kereskedők a lámpák minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az I. melléklet 1. pontjában meghatározott formai és tartalmi követelményeket kielégítő elektronikus címkét. Ilyen címkék a lámpák más modelljei esetében is hozzáférhetővé tehetők a kereskedők számára;”
b)
a (2) bekezdés a következő e) ponttal egészül ki:
„e)
a kereskedők a lámpatestek minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, az I. melléklet 2. pontjában meghatározott formai és tartalmi követelményeket kielégítő elektronikus címkét. Ilyen címkék a lámpatestek más modelljei esetében is hozzáférhetővé tehetők a kereskedők számára;”.
2.
A 4. cikk a következőképpen módosul:
a)
az (1) bekezdés a) pontja helyébe a következő szöveg lép:
„a)
az eladásra, bérletre vagy részletvásárlásra kínált azon modellek forgalmazása, amelyeket a végső tulajdonosnak nincs alkalma kiállítva megtekinteni, a szállítók által a IV. mellékletnek megfelelően rendelkezésre bocsátott információkkal történjék. A VIII. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk (1) bekezdése f) pontjának megfelelően a kereskedő megkapta a modell elektronikus címkéjét;”
b)
a (2) bekezdés a következő d) ponttal egészül ki:
„d)
minden olyan, az interneten keresztül eladásra, bérletre vagy részletvásárlásra kínált modellt, amelynek a 3. cikk (2) bekezdése e) pontjának megfelelően a kereskedő megkapta az elektronikus címkéjét, a VIII. mellékletnek megfelelően ez a címke kísérje.”
3.
A rendelet e rendelet VII. mellékletének megfelelően egy új, VIII. melléklettel egészül ki.
8. cikk
A 665/2013/EU rendelet módosítása
A 665/2013/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés a következő f) ponttal egészül ki:
„f)
a kereskedők a porszívók minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a II. mellékletben meghatározott formai és tartalmi követelményeket kielégítő elektronikus címkét. Ilyen címkék a porszívók más modelljei esetében is hozzáférhetővé tehetők a kereskedők számára;”
b)
az (1) bekezdés a következő g) ponttal egészül ki:
„g)
a kereskedők a porszívók minden egyes, 2015. január 1. után új modellazonosítóval forgalomba hozott modelljére vonatkozóan megkapjanak egy, a III. mellékletnek megfelelő elektronikus termékismertető adatlapot. Ilyen adatlapok a porszívók más modelljei esetében is hozzáférhetővé tehetők a kereskedők számára.”
2.
A 4. cikk b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon porszívók forgalmazása, amelyeket a 2010/30/EU irányelv 7. cikkében foglaltak szerint a végfelhasználóknak nincs alkalmuk kiállítva megtekinteni, a szállítók által e rendelet V. mellékletének megfelelően rendelkezésre bocsátott információkkal történjék. A VIII. melléklet rendelkezései szerint kell azonban eljárni abban az esetben, ha az eladásra, bérletre vagy részletvásárlásra való kínálás az interneten keresztül történik, és a 3. cikk (1) bekezdése f), illetve g) pontjának megfelelően a kereskedő megkapta a modell elektronikus címkéjét és termékismertető adatlapját;”.
3.
A rendelet e rendelet VIII. mellékletének megfelelően egy új, VIII. melléklettel egészül ki.
9. cikk
A 811/2013/EU rendelet módosítása
A 811/2013/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés első albekezdése a következő f) ponttal egészül ki:
„f)
a kereskedők a II. melléklet 1. pontjában meghatározott szezonális helyiségfűtési energiahatékonysági osztályoknak megfelelő helyiségfűtő berendezések minden egyes modelljére vonatkozóan megkapjanak egy, a III. melléklet 1.1. pontjában meghatározott formai és tartalmi követelményeket kielégítő elektronikus címkét;”
b)
az (1) bekezdés első albekezdése a következő g) ponttal egészül ki:
„g)
a kereskedők a helyiségfűtő berendezések minden egyes modelljére vonatkozóan megkapjanak egy, a IV. melléklet 1. pontjában meghatározott követelményeket kielégítő elektronikus termékismertető adatlapot, amelyet a hőszivattyús helyiségfűtő berendezések esetében legalább a hőfejlesztő berendezéshez biztosítani kell.”;
c)
az (1) bekezdés a következő albekezdéssel egészül ki:
„2019. szeptember 26-tól fogva a II. melléklet 1. pontjában meghatározott szezonális helyiségfűtési energiahatékonysági osztályoknak megfelelő helyiségfűtő berendezések minden egyes modelljére vonatkozóan a kereskedők rendelkezésére kell bocsátani egy, a III. melléklet 1.2. pontjában meghatározott formai és tartalmi követelményeket kielégítő elektronikus címkét.”;
d)
a (2) bekezdés első albekezdése a következő f) ponttal egészül ki:
„f)
a kereskedők a II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő kombinált fűtőberendezések minden egyes modelljére vonatkozóan megkapjanak egy, a III. melléklet 2.1. pontjában meghatározott formai és tartalmi követelményeket kielégítő elektronikus címkét;”
e)
a (2) bekezdés első albekezdése a következő g) ponttal egészül ki:
„g)
a kereskedők a kombinált fűtőberendezések minden egyes modelljére vonatkozóan megkapjanak egy, a IV. melléklet 2. pontjában meghatározott követelményeket kielégítő elektronikus termékismertető adatlapot, amelyet a hőszivattyús kombinált fűtőberendezések esetében legalább a hőfejlesztő berendezéshez biztosítani kell.”;
f)
a (2) bekezdés a következő albekezdéssel egészül ki:
„2019. szeptember 26-tól fogva a II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő kombinált fűtőberendezések minden egyes modelljére vonatkozóan a kereskedők rendelkezésére kell bocsátani egy, a III. melléklet 2.2. pontjában meghatározott formai és tartalmi követelményeket kielégítő elektronikus címkét.”;
g)
a (3) bekezdés a következő c) ponttal egészül ki:
„c)
a kereskedők a hőmérséklet-szabályozók minden egyes modelljére vonatkozóan megkapjanak egy, a IV. melléklet 3. pontjában meghatározott követelményeket kielégítő elektronikus termékismertető adatlapot.”;
h)
a (4) bekezdés a következő c) ponttal egészül ki:
„c)
a kereskedők a napenergia-készülékek minden egyes modelljére vonatkozóan megkapjanak egy, a IV. melléklet 4. pontjában meghatározott követelményeket kielégítő elektronikus termékismertető adatlapot.”;
i)
az (5) bekezdés a következő f) ponttal egészül ki:
„f)
a kereskedők a II. melléklet 1. pontjában meghatározott szezonális helyiségfűtési energiahatékonysági osztályoknak megfelelő, helyiségfűtő berendezésből, hőmérséklet-szabályozóból és napenergia-készülékből álló csomagok minden egyes modelljére vonatkozóan megkapjanak egy, a III. melléklet 3. pontjában meghatározott formai és tartalmi követelményeket kielégítő elektronikus címkét;”
j)
az (5) bekezdés a következő g) ponttal egészül ki:
„g)
a kereskedők a helyiségfűtő berendezésből, hőmérséklet-szabályozóból és napenergia-készülékből álló csomagok minden egyes modelljére vonatkozóan megkapjanak egy, a IV. melléklet 5. pontjában meghatározott követelményeket kielégítő elektronikus termékismertető adatlapot.”;
k)
a (6) bekezdés a következő f) ponttal egészül ki:
„f)
a kereskedők a II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő, kombinált fűtőberendezésből, hőmérséklet-szabályozóból és napenergia-készülékből álló csomagok minden egyes modelljére vonatkozóan megkapjanak egy, a III. melléklet 4. pontjában meghatározott formai és tartalmi követelményeket kielégítő elektronikus címkét;”
l)
a (6) bekezdés a következő g) ponttal egészül ki:
„g)
a kereskedők a kombinált fűtőberendezésből, hőmérséklet-szabályozóból és napenergia-készülékből álló csomagok minden egyes modelljére vonatkozóan megkapjanak egy, a IV. melléklet 6. pontjában meghatározott követelményeket kielégítő elektronikus termékismertető adatlapot.”
2.
A 4. cikk a következőképpen módosul:
a)
az (1) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon helyiségfűtő berendezések forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 1. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;”
b)
a (2) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon kombinált fűtőberendezések forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 2. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;”
c)
a (3) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon, helyiségfűtő berendezésből, hőmérséklet-szabályozóból és napenergia-készülékből álló csomagok forgalmazása, amelyeket a végfelhasználóknak nincs alkalmuk kiállítva megtekinteni, a VI. melléklet 3. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;”
d)
a (4) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon, kombinált fűtőberendezésből, hőmérséklet-szabályozóból és napenergia-készülékből álló csomagok forgalmazása, amelyeket a végfelhasználóknak nincs alkalmuk kiállítva megtekinteni, a VI. melléklet 4. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;”.
3.
A VI. melléklet e rendelet IX. mellékletének megfelelően módosul.
4.
A rendelet e rendelet IX. mellékletének megfelelően egy új, IX. melléklettel egészül ki.
10. cikk
A 812/2013/EU rendelet módosítása
A 812/2013/EU rendelet a következőképpen módosul:
1.
A 3. cikk a következőképpen módosul:
a)
az (1) bekezdés első albekezdése a következő f) ponttal egészül ki:
„f)
a kereskedők a II. melléklet 1. pontjában meghatározott vízmelegítési energiahatékonysági osztályoknak megfelelő vízmelegítők minden egyes modelljére vonatkozóan megkapjanak egy, a III. melléklet 1.1. pontjában meghatározott formai és tartalmi követelményeket kielégítő elektronikus címkét;”
b)
az (1) bekezdés első albekezdése a következő g) ponttal egészül ki:
„g)
a kereskedők a vízmelegítők minden egyes modelljére vonatkozóan megkapjanak egy, a IV. melléklet 1. pontjában meghatározott követelményeket kielégítő elektronikus termékismertető adatlapot, amelyet a hőszivattyús vízmelegítők esetében legalább a hőfejlesztő berendezéshez biztosítani kell.”;
c)
az (1) bekezdés a következő albekezdéssel egészül ki:
„2017. szeptember 26-tól fogva a II. melléklet 1. pontjában meghatározott vízmelegítési energiahatékonysági osztályoknak megfelelő vízmelegítők minden egyes modelljére vonatkozóan a kereskedők rendelkezésére kell bocsátani egy, a III. melléklet 1.2. pontjában meghatározott formai és tartalmi követelményeket kielégítő elektronikus címkét.”;
d)
a (2) bekezdés első albekezdése a következő f) ponttal egészül ki:
„f)
a kereskedők a II. melléklet 2. pontjában meghatározott energiahatékonysági osztályoknak megfelelő melegvíz-tároló tartályok minden egyes modelljére vonatkozóan megkapjanak egy, a III. melléklet 2.1. pontjában meghatározott formai és tartalmi követelményeket kielégítő elektronikus címkét;”
e)
a (2) bekezdés első albekezdése a következő g) ponttal egészül ki:
„g)
a kereskedők a melegvíz-tároló tartályok minden egyes modelljére vonatkozóan megkapjanak egy, a IV. melléklet 2. pontjában meghatározott követelményeket kielégítő elektronikus termékismertető adatlapot.”;
f)
a (2) bekezdés a következő albekezdéssel egészül ki:
„2017. szeptember 26-tól fogva a II. melléklet 2. pontjában meghatározott energiahatékonysági osztályoknak megfelelő melegvíz-tároló tartályok minden egyes modelljére vonatkozóan a kereskedők rendelkezésére kell bocsátani egy, a III. melléklet 2.2. pontjában meghatározott formai és tartalmi követelményeket kielégítő elektronikus címkét.”;
g)
a (3) bekezdés a következő c) ponttal egészül ki:
„c)
a kereskedők a napenergia-készülékek minden egyes modelljére vonatkozóan megkapjanak egy, a IV. melléklet 3. pontjában meghatározott követelményeket kielégítő elektronikus termékismertető adatlapot.”;
h)
a (4) bekezdés a következő f) ponttal egészül ki:
„f)
a kereskedők a II. melléklet 1. pontjában meghatározott vízmelegítési energiahatékonysági osztályoknak megfelelő, vízmelegítőből és napenergia-készülékből álló csomagok minden egyes modelljére vonatkozóan megkapjanak egy, a III. melléklet 3. pontjában meghatározott formai és tartalmi követelményeket kielégítő elektronikus címkét;”
i)
a (4) bekezdés a következő g) ponttal egészül ki:
„g)
a kereskedők a vízmelegítőből és napenergia-készülékből álló csomagok minden egyes modelljére vonatkozóan megkapjanak egy, a IV. melléklet 4. pontjában meghatározott követelményeket kielégítő elektronikus termékismertető adatlapot.”
2.
A 4. cikk a következőképpen módosul:
a)
az (1) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon vízmelegítők forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 1. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a X. melléklet rendelkezései szerint kell eljárni;”
b)
a (2) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon melegvíz-tároló tartályok forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 2. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a X. melléklet rendelkezései szerint kell eljárni;”
c)
a (3) bekezdés b) pontja helyébe a következő szöveg lép:
„b)
az eladásra, bérletre vagy részletvásárlásra kínált azon, vízmelegítőből és napenergia-készülékből álló csomagok forgalmazása, amelyeket a végfelhasználóknak nincs alkalmuk kiállítva megtekinteni, a VI. melléklet 3. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a X. melléklet rendelkezései szerint kell eljárni;”.
3.
A VI. melléklet e rendelet X. mellékletének megfelelően módosul.
4.
A rendelet e rendelet X. mellékletének megfelelően egy új, X. melléklettel egészül ki.
11. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. március 5-én.

Labels: 12
3
14
1